stanford-oval/wikipedia huggingface dataset:
สายลับสี่ล้อ ซิ่งสนั่นโลก
การตอบรับ > คำวิจารณ์

สำหรับเสียงวิจารณ์ เมื่อเข้าฉายแล้ว กระแสวิจารณ์โดยมากมักเป็นไปในทางลบ โดยแฟนๆส่วนใหญ่มักเห็นว่า แม้ภาพยนตร์จะรายได้ยอดเยี่ยมและพยายามให้แง่คิด ที่เสมือนกับว่าต้องการบอกว่า ไม่ว่าเพื่อนจะสร้างเรื่องยุ่งให้เกิดขึ้นมากน้อยเพียงไร แต่เพื่อนก็พร้อมที่จะอยู่เคียงข้างเสมอในเวลาที่ต้องการและต้องการให้สื่อถึงการประหยัดพลังงาน แต่ก็ยังไม่เพียงพอที่จะให้กลายเป็นภาพยนตร์ที่น่าจดจำของประเด็นนี้ในระดับหนึ่ง อีกทั้งยังโดนวิจารณ์อย่างยับถึงความซับซ้อนของบท บทดูเป็นผู้ใหญ่มากเกินไปและถูกแทนที่ด้วยฉากแอ๊กชั้นมากจนเกินไป
การเปิดตัว

ในช่วงฤดูร้อน ค.ศ. 2008 จอห์น ลาสซีเตอร์ ได้ประกาศถึง Cars 2 ว่าจะได้รับการพัฒนาและได้รับการเปิดตัวในฤดูร้อน ค.ศ. 2011 ซึ่งเป็นหนึ่งปีก่อนที่เดิมกำหนดไว้ที่ ค.ศ. 2012  โดยวันเปิดตัวในสหรัฐอเมริกาได้รับการยืนยันในภายหลังว่าเป็นวันที่ 24 มิถุนายน ค.ศ. 2011 และวันเปิดตัวในสหราชอาณาจักรได้กำหนดไว้ในวันที่ 22 กรกฎาคม ค.ศ. 2011  ซึ่งการจัดฉายรอบปฐมทัศน์ครั้งแรกในโลก จัดขึ้นที่ เอลกาปิแทนเธียเตอร์ เมื่อวันที่ 18 มิถุนายน ค.ศ. 2011
วิดีโอเกม

วิดีโอเกมที่อิงภาพยนตร์ได้รับการพัฒนาโดย แอวาแลนช์ซอฟต์แวร์ และจัดจำหน่ายโดย Disney Interactive Studios สำหรับระบบ Playstation 3 , Xbox 360 , Wii , PC และ Nintendo DS ในวันที่ 21 มิถุนายน ค.ศ. 2011  สำหรับเวอร์ชัน Playstation 3 ได้รับการเปิดเผยว่าสามารถรองรับรูปแบบการเล่น 3 มิติ ได้
แหล่งข้อมูลอื่น

เว็บไซต์ทางการ
สายลับสี่ล้อ ซิ่งสนั่นโลก ที่อินเทอร์เน็ตมูวีเดตาเบส
สายลับสี่ล้อ ซิ่งสนั่นโลก ที่บ็อกซ์ออฟฟิศโมโจ
สายลับสี่ล้อ ซิ่งสนั่นโลก ที่รอตเทนโทเมโทส์
ฟินน์ แมคมิซซายล์ เมเทอร์ ไลท์นิ่ง แม็คควีน
สาวกเจ็ดสิบคน

สาวกในช่วงต้นของพระเยซูที่ถูกกล่าวถึงในพระวรสารนักบุญลูกา
| สาวกเจ็ดสิบคน |
| --- | --- |
ภาพของอัครทูตเจ็ดสิบคน
สาวก
นับถือ ใน:   โรมันคาทอลิก  อีสเทิร์นออร์ทอดอกซ์  ออเรียนทัลออร์ทอดอกซ์  ลูเทอแรน  แองกลิคัน 
การประกาศเป็นนักบุญ: Pre-Congregation
วันฉลอง: 4 มกราคม (อีสเทิร์นออร์ทอดอกซ์)
สัญลักษณ์: ม้วนหนังสือ กางเขน
สาวกเจ็ดสิบคน (อังกฤษ: seventy disciples; กรีก: ἑβδομήκοντα μαθητές, hebdomikonta mathetes) ในธรรมเนียมของศาสนาคริสต์ตะวันออกเรียกว่า อัครทูตเจ็ดสิบคน (อังกฤษ: seventy apostles; Greek: ἑβδομήκοντα απόστολοι, hebdomikonta apostoloi) เป็นกลุ่มผู้แทนในช่วงต้น ๆ ของพระเยซูที่ถูกกล่าวถึงในพระวรสารนักบุญลูกา จำนวนของสาวกเหล่านี้มีความแตกต่างออกไประหว่าง 70 คนหรือ 72 คนขึ้นกับสำเนาต้นฉบับ
ความจากลูกา 10 ในพระวรสารนักบุญลูกาซึ่งเป็นพระวรสารเพียงเล่มเดียวที่กล่าวถึงสาวกเหล่านี้ มีพระบัญชาที่เฉพาะเจาะจงสำหรับพันธกิจ เริ่มด้วยความว่า (ในพระคริสตธรรมคัมภีร์ ฉบับมาตรฐาน):
ภายหลังเหตุการณ์เหล่านั้น พระเยซูทรงแต่งตั้งอีกเจ็ดสิบสองคนและทรงใช้พวกเขาออกไปเป็นคู่ๆ ล่วงหน้าไปก่อนพระองค์ เข้าไปทุกเมืองและทุกตำบลที่พระองค์จะเสด็จไปนั้น
ในศาสนาคริสต์ตะวันตก สาวกเหล่านี้มักเรียกว่าเป็นสาวก ในขณะที่ศาสนาคริสต์ตะวันออกมักเรียกว่าเป็นอัครทูต คำทั้งสองในภาษากรีกต้นฉบับใช้ในเชิงพรรณนา โดยอัครทูตหมายถึงผู้ที่ถูกส่งไปทำพันธกิจ (ภาษากรีกใช้รูปคำกริยาว่า apesteilen) ในขณะที่สาวกมีความหมายถึงนักเรียน แต่ในสองธรรมเนียมมีความแตกต่างกันในเรื่องขอบเขตของคำว่าอัครทูตและสาวก
แหล่งข้อมูลอื่น

Luke 10 in Greek
Luke 10 in Greek transliterated
The Seventy Apostles
The Book of the Bee, chapter XLIX "The names of the Apostles in order" by Solomon, Nestorian bishop of Basra, 13th century (edited by Ernest A. Wallace Budge, 1886)
"Oldest Church" in Rihad Jordan Discovery "Ridiculous," Critics Say
| ด ค กสิบสองอัครทูตของพระเยซู |
| --- | --- |
อัครทูต:  ซีโมนเปโตร  ซีโมนพรรคชาตินิยม  โธมัส  บารโธโลมิว นาธานาเอล  ฟีลิป  มัทธิว  ยอห์น สาวกที่พระเยซูทรงรัก  ผู้นิพนธ์พระวรสาร  ปัทมอส  ยากอบบุตรอัลเฟอัส น้อย  ยากอบบุตรเศเบดี  ยูดาสธัดเดอัส  ยูดาสอิสคาริโอท  อันดรูว์ 
อัครทูตในภายหลัง:  บารนาบัส  เปาโล การกลับใจ  มัทธีอัส  ยากอบผู้ชอบธรรม  สาวกเจ็ดสิบคน 
เกี่ยวข้อง:  การแต่งตั้งให้อัครสาวกสิบสองคน การทรงเรียกสาวก  การทรงเรียกมัทธิว  คำสอนเรื่องพันธกิจ  การข่มเหงที่จะมาถึง  เครือญาติศักดิ์สิทธิ์  อาหารค่ำมื้อสุดท้าย คำสอนอำลา  พระมหาบัญชา ยุคอัครทูต  สำนักอัครทูต  กิจการของอัครทูต เพนเทคอสต์  พระวิญญาณบริสุทธิ์  การแพร่ไป  จดหมายของเปาโล  เรลิกและสถานที่ฝังศพ  การสืบตำแหน่งอัครทูต  หลักข้อเชื่อของอัครทูต
สาวน้อยพลังล่องหน

| สาวน้อยพลังล่องหน |
| --- | --- |
หน้าปกจาก Marvel Knights 4 ฉบับที่ 5 (มิถุนายน 2004) วาดโดย สตีฟ แม็คไนเวน
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: เดอะแฟนแทสติกโฟร์ ฉบับที่ 1 (พฤศจิกายน 1961)
สร้างสรรค์โดย: สแตน ลี แจ็ค ไคร์บี
ข้อมูลในเรื่อง
ชื่อจริง: ซูซาน "ซู" สตอร์ม ริชาร์ดส
นามแฝง: อินวิซิเบิลเกิร์ล, กัปตันยูนิเวิร์ส, ซูซาน เบนจามิน, มาลิค,มิสตริสส์ ออฟ แฮต, บาโรเนสส์ วอน ดูม, ทาบิธา ดีนูวว์
สปีชี่ส์: ฮิวแมนมูเทต
สังกัดทีม: แฟนแทสติกโฟร์ เลดีไลเบอเรเตอร์ส อเวนเจอร์ส แฟนแทสติกโฟร์ อินคอร์โพเรต ฟิวเจอร์ฟาวน์เดชั่น
ความสามารถ:  สามารถทำให้ตัวล่องหนได้  สามารถปล่อยคลื่นพลังที่มองไม่เห็น  Invisible Force Field Projection (which bestows the ability to generate protective invisible shields and invisible energy constructs as well as the power to control and manipulate objects) 
สาวน้อยพลังล่องหน (อังกฤษ: Invisible Woman) หรือ ซูซาน "ซู" สตอร์ม ริชาร์ดส  หรือรู้จักกันดีในก่อนหน้านี้คือ อินวิซิเบิลเกิร์ล เป็นตัวละครการ์ตูนซูเปอร์ฮีโรหญิงที่ปรากฏในหนังสือการ์ตูนของมาร์เวลคอมิกส์ สร้างสรรค์โดยนักเขียน สแตน ลี และจิตรกร/พลอตเตอร์ร่วม แจ็ค ไคร์บี ปรากฏตัวครั้งแรกในหนังสือการ์ตูนเดอะแฟนแทสติกโฟร์ ฉบับที่ 1 (พฤศจิกายน 1961) เธอเป็นซูเปอร์ฮีโร่หญิงคนแรกที่สร้างขึ้นในหนังสือการ์ตูน Silver Age of Comic ของมาร์เวล เป็นหนึ่งในสมาชิกแฟนแทสติกโฟร์ ซูได้รับพลังหลังจากถูกถูกรังสีคอสมิก พลังหลักของเธอคือคลื่นแสง ที่ช่วยให้เธอที่จะทำให้ตัวเองและคนอื่น ๆ ล่องหนได้ ซูมีบทบาทสำคัญในชีวิตของน้องชายของเธอ ,สามีของเธอ ,ลูกของเธอ (แฟรงลิน และวาเลเรีย ริชาร์ดส) และเพื่อนสนิทของเธอ เบน กริมม์
ในตัวละครอินวิซิเบิลวูแมน ถูกนำไปสร้างเป็นภาพยนตร์ที่รับบทโดย เจสสิกา อัลบา ในปี 2005 สี่พลังคนกายสิทธิ์ และปี 2007 สี่พลังคนกายสิทธิ์: กำเนิดซิลเวอร์ เซิรฟเฟอร์, เคท มาร่า ในปี 2015 แฟนทาสติกโฟร์ และวาเนสซา เคอร์บี ในปี 2025 เดอะแฟนทาสติกโฟร์
พลังและความสามารถ

Invisibility : เธอสามารถจัดการกับสนามพลังงานที่อยู่รอบๆ ตัวเธอได้ เธอสามารถจัดการกับมันให้ทำงานร่วมกับเซลล์ในร่างกายเธอได้ ซึ่งก่อให้เกิดรูปแบบพลังงานใหม่ที่มีผลต่อการหักเหของแสง หรือ รังสีอัลตราไวโอเล็ต ทำให้เธอสามารถทำให้ตัวของเธอเองหรือวัตถุอื่นๆ ที่อยู่รอบๆตัวเธอนั้น ล่องหนได้ ซึ่งเธอสามารถที่จะขยายพลังของเธอออกไปในระยะกว้างทำให้สิ่งของเหล่านั้นล่องหนไปด้วยได้ เธอสามารถขยายพลังของตัวเองไปในระยะที่กว้างขนาดเทียบเท่ากับสระว่ายน้ำขนาดเล็ก หรือขนาด 1,133 ลุกบาศก์เมตร นั่นเอง พลังของเธอได้มีการพัฒนามาจนทำให้เธอสามารถเลือกได้ว่า เธอจะให้ชิ้นส่วนในร่างกายของเธอส่วนใดก็ได้ล่องหน หรือเธอสามารถทำให้บุคคลหรือวัตถุในระยะไกลๆ นั้นล่องหนได้เพียงแค่เธอเพ่งพลังไปที่สิ่งนั้น หรือสามารถทำให้วัตุที่อยู่คนละที่กับตัวเธอเองล่องหนได้ เช่นกัน
Psionic Force Fields : เธอสามารถจัดการกับสนามพลังงานที่อยู่รอบๆ ตัวเธอได้หลากหลายชนิด เธอสามารถสร้างรูปทรงต่างๆ จากสนามพลังงานนั้นๆได้ เช่น กำแพง เครื่องบิน โดม กรวย ถัง ลูกโลก หรือเครื่องมือผ่าตัดต่างๆ ได้ทุกอย่างแล้วแต่เธอจะจินตนาการ เธอสามารถอัดพลังทำให้วัตถุขนาดเล็กมีความเร็วเท่าขีปนาวุธ หรือ ชะลอการเคลื่อนไหวอย่างรุนแรงของวัตถุขนาดใหญ่ได้ เธอสามารถสร้างสิ่งต่างๆ จากสนามพลังงานให้เล็กหรือใหญ่ได้ตามที่เธอต้องการ
เธอสามารถสร้างโดมพลังงานที่มีเส้นผ่านศูนย์กลางถึง 5,280 ฟุต และมีความแข็งแกร่งเท่ากับเหล็กที่หนาถึง 2.5 ฟุต และสามารถทำให้มันยืดหยุ่นเหมือนโฟมยางได้ ซึ่งมันสามารถป้องกันการทำร้าย หรือผลกระทบได้ทั้งกายภาพ และพลังจิต ยกตัวอย่างเช่น มันสามารถป้องกันพลังจิตจาก Psi-Lord ลุกชายของเธอได้ , เธอสามารถสร้างพลังนี้ครอบไว้รอบตัวจีน เกรย์ เพื่อป้องกันพลัง Telekinesis ได้ และเธอสามารถสร้างสนามพลังงานรอบตัว Red Ghost ได้และทำให้เขาถูกแช่แข็งได้
ซูสามารถเรียกใช้สนามพลังเพื่อช่วยให้เธอสามารถลอยบนอากาศ และเดินทางไปไหนมาไหนได้ คล้ายๆ กับการบิน ซึ่งสนามพลังงานที่เธอสร้างนั้น จะอยู่ใต้เท้าของเธอ มีความหนา 6 นิ้วโดยประมาณ และมันทำให้เธอเดินทางได้ด้วยความเร็ว 98 กิโลเมตร / ชั่วโมง และสามารถเดินทางไปยังเส้นทางได้หลายรุปแบบ เช่น เส้นทางที่คดเคี้ยว ซิกแซก ได้เป็นอย่างดี
ปัจจุบันสนามพลังงานหรือบาเรียที่เธอสร้างขึ้นมานั้นมีความแข็งแรงมากพอที่จะสามารถป้องกันการโจมตีได้ในระดับ Class 100 ได้อย่างง่ายดาย หรือ สามารถป้องกันการโจมตีของ Hulk ได้เป็นอย่างดี หรือป้งกันการโจมตีสายฟ้าจาก Thor ได้ และ สามารถอัดพลังใส่ฝ่ายตรงข้ามทำให้ได้รับอาการบาดเจ็บได้ในวงกว้าง และเธอยังเคยใช้พลังนี้ทำให้พวกเธอสามารถเดินทางรอดพ้นจากหลุมดำ ( black hole ) ได้ด้วย
เธอสามารถจัดการและสร้างสนามพลังงานได้ในหลายๆที่ พร้อมกัน ในครั้งเดียว
Shock Waves : เธอสามารถใช้สนามพลังงานของเธอเพื่อสร้างคลื่น Shock Wave เพื่อใช้ในการโจมตีฝ่ายตรงข้ามได้ เช่น เธอสามารถโจมตี Titania ด้วยพลังนี้ ทำให้ Titania บาดเจ็บได้
แหล่งข้อมูลอื่น

Susan Storm on the Marvel Universe Character Bio Wiki
Ultimate Susan Storm on the Marvel Universe Character Bio Wiki
MDP: Susan Storm (Marvel Database Project)
Fantastic Four movie featurette - Sue Storm
สาวน้อยพลังล่องหน ที่เว็บไซต์ Curlie
The Women of Marvel Comics Susan Storm Page
| ด ค กแฟนแทสติกโฟร์ |
| --- | --- |
 สแตน ลี  แจ็ค เคอร์บี้ 
รายชื่อตัวละครในทีม:  คนพลังกายสิทธิ์  คนพลังภูผาหิน  สาวน้อยพลังล่องหน  คนพลังไฟ 
ผู้สนับสนุน:  อกาธ่า ฮาร์คเนส  เ.ฮ.อ.ร์.บี้.  อินฮิวแมน คริสตัล  เมดูซ่า  วิลลี่ ลัมพ์คิน  ไลจา  อลิเซีย มาสเตอร์  นามอร์  ชี-ฮัลค์  ซิลเวอร์เซิร์ฟเฟอร์ 
วายร้ายในเรื่อง:  ด็อกเตอร์ดูม  กาแล็คตัส  วิซซาร์ด  ไซโค-แมน  สครัลล์  ครี  คลอว์  โมลแมน  พับเพ็ทมาสเตอร์  โมเลกุลแมน  สครัลล์ ซูเปอร์-สครัลล์  ทแรปสเตอร์  ไฟรท์ฟูลโฟร์ 
ภาพยนตร์:  เดอะแฟนแทสติกโฟร์  สี่พลังคนกายสิทธิ์  สี่พลังคนกายสิทธิ์: กำเนิดซิลเวอร์ เซิรฟเฟอร์  แฟนแทสติกโฟร์
สำนักงานควบคุมคุณภาพตรวจสอบและกักกันโรค

สำนักงานควบคุมคุณภาพตรวจสอบและกักกันโรค (จีน: 中华人民共和国国家质量监督检验检疫总局; อังกฤษ: General Administration of Quality Supervision, Inspection and Quarantine; AQSIQ) เป็นหน่วยงานเทียบเท่ากระทรวงภายใต้กำกับของสภารัฐมนตรีจีน ซึ่งรับผิดชอบคุณภาพของชาติ ระบบการวัดและชั่งน้ำหนัก การตรวจสอบโภคภัณฑ์เข้าและออกประเทศ การกักกันสาธารณสุขเข้าและออกประเทศ การกักกันสัตว์และพืชเข้าและออกประเทศ ความปลอดภัยของอาหารนำเข้าและส่งออก การให้คำรับรองและการแต่งตั้ง การวางมาตรฐาน ตลอดจนการบังคับใช้กฎหมายปกครอง
AQSIQ ดูแลสำนักงานควบคุมการนำเข้าและส่งออกสินค้าและสำนักงานควบคุมคุณภาพและเทคโนโลยีประจำมณฑล ยกตัวอย่างเช่น สำนักงานควบคุมการนำเข้าและส่งออกสินค้าปักกิ่งมีหน้าที่รับผิดชอบเก็บใบแสดงสถานะทางร่างกาย และใช้การจับภาพความร้อนเพื่อตรวจหาผู้โดยสารที่เป็นไข้เนื่องจากการระบาดของไข้หวัดใหญ่สายพันธุ์ใหม่ 2009 ก่อนหน้าวันที่ 16 กรกฎาคม พ.ศ. 2552
สารฆ่าเชื้ออสุจิ

| สารฆ่าเชื้ออสุจิ> ความรู้พื้นฐาน |
| --- | --- |
ประเภทการคุมกำเนิด: สารฆ่าเชื้ออสุจิ
เริ่มใช้ครั้งแรก: ยุคโบราณ
อัตราการล้มเหลว (ในปีแรกของการใช้)
เมื่อใช้อย่างถูกต้อง: 18%
เมื่อใช้แบบทั่วไป: 28%
การใช้
การย้อนกลับ: ทันที
สิ่งที่ผู้ใช้ควรรู้: ประสิทธิผลสูงกว่าเมื่อใช้ร่วมกับการคุมกำเนิดโดยใช้สิ่งกีดขวาง
ข้อดีข้อเสีย
ป้องกันโรคติดต่อทางเพศสัมพันธ์: ไม่ป้องกัน
ผลกระทบต่อน้ำหนักตัว: ไม่มี
ข้อดี: ช่วยหล่อลื่น
สารฆ่าเชื้ออสุจิ (อังกฤษ: spermicide) เป็นสารคุมกำเนิดที่ทำลายตัวอสุจิ ใช้โดยการใส่เข้าไปในช่องคลอดก่อนการร่วมเพศเพื่อป้องกันการตั้งครรภ์ การใช้สารฆ่าเชื้ออสุจิอย่างเดียวสามารถใช้คุมกำเนิดได้ อย่างไรก็ตามคู่รักที่ใช้สารฆ่าเชื้ออสุจิอย่างเดียวมีอัตราการตั้งครรภ์สูงกว่าคู่ที่ใช้การคุมกำเนิดแบบอื่น โดยปกติ สารฆ่าเชื้ออสุจิมักถูกใช้คู่กับวิธีอื่น เช่น วิธีใช้สิ่งกีดขวางอย่าง ถุงยางอนามัย ฝาครอบปากมดลูก หมวกครอบปากมดลูก และฟองน้ำคุมกำเนิด การใช้ร่วมกันให้ผลดีกว่าการใช้วิธีคุมกำเนิดแบบใดแบบหนึ่งอย่างเดียว
สารฆ่าเชื้ออสุจิไม่มีกลิ่น ไม่มีสี ไม่มีรส ไม่ทิ้งคราบ และยังช่วยหล่อลื่น
ประเภทและประสิทธิผล

ตัวที่ใช้เป็นสารออกฤทธิ์ที่มักถูกใช้ในสารฆ่าเชื้ออสุจิ คือ nonoxynol-9 สารฆ่าเชื้ออสุจิที่มีส่วนผสมของ nonoxynol-9 มีหลายรูปแบบ เช่น เจล แผ่นฟิล์ม และโฟม หากใช้เดี่ยว ๆ สารฆ่าเชื้ออสุจิมีอัตราการล้มเหลวอยู่ที่ 18% ต่อปีเมื่อใช้อย่างถูกต้อง และ 28% ต่อปีเมื่อใช้แบบทั่วไป
ประเภทและประสิทธิผล > ยี่ห้อสารฆ่าเชื้ออสุจิ

รายชื่อตัวอย่างยี่ห้อของสารฆ่าเชื้ออสุจิจาก Mayo Clinic
Advantage-S
Conceptrol
Crinone
Delfen Foam
Emko
Encare
Endometrin
First-Progesterone VGS
Gynol II
Prochieve
Today Sponge
VCF-Vaginal Contraceptive Film
Vagi-Gard Douche Non-Staining
สารฆ่าเชื้อสุจิแต่ละแบบมีวิธีใช้แตกต่างกันและควรอ่านคำวิธีใช้ของแต่ละผลิตภัณฑ์อย่างถี่ถ้วน หากมีข้อกังวลเกี่ยวกับสารฆ่าเชื้ออสุจิควรติดต่อแพทย์
Nonoxynol-9 เป็นสารหลักในสารฆ่าเชื้ออสุจิที่ขัดขวางการเคลื่อนที่ของตัวอสุจิ สารออกฤทธิ์รองสามารถประกอบด้วย octoxynol-9, benzalkonium chloride และ menfegol การขัดขวางการเคลื่อนที่ของตัวอสุจิสามารถหยุดยั้งการเดินทางไปยังเซลล์ไข่ หากใส่ในความลึกที่ถูกต้อง สารฆ่าเชื้ออสุจิควรปิดกลั้นบริเวณปากมดลูกเพื่อไม่ให้ตัวอสุจิสามารถผ่านไปยังมดลูกหรือท่อนำไข่ งานวิจัยโดย K.T. Bartman และคณะชี้ว่าเมื่อทาสารฆ่าเชื้ออสุจิที่มีส่วนผสมของ Nonoxynol-9 ในช่องคลอด "เจลได้คลอบคลุมเยื่อบุผิวในความหนาต่างกันเมื่อผ่านไป 10 นาที" เป้าหมายเดียวของสารฆ่าเชื้ออสุจิคือการป้องกันการตั้งครรภ์
การใช้ร่วมกับถุงยางอนามัย

เชื่อกันว่าสารฆ่าเชื้ออสุจิเพิ่มประสิทธิผลของถุงยางอนามัย
อย่างไรก็ตาม ถุงยางอนามัยที่ผลิตโดยมีสารฆ่าเชื้ออสุจิมีอายุสั้นกว่า และอาจทำให้ระบบปัสสาวะของผู้หญิงอักเสบ องค์การอนามัยโลกกล่าวว่าควรเลิกสนับสนุนถุงยางอนามัยที่มีสารฆ่าเชื้ออสุจิ อย่างไรก็ตามพวกเขาแนะนำว่าการใช้ถุงยางอนามัยที่มีส่วนประกอบของ nonoxynol-9 ยังดีกว่าการไม่ใช้ถุงยางอนามัยเลย
การใช้สารฆ่าเชื้ออสุจิอย่างเดียวให้ประสิทธิภาพเพียงร้อยละ 70 ถึง 80 เมื่อสารฆ่าเชื้ออสุจิถูกใช้ร่วมกับถุงยางอนามัยและวิธีทีใช้สิ่งกีดขวางอื่น ๆ ให้ประสิทธิภาพในการป้องกันการตั้งครรภ์สูงถึงร้อยละ 97
ผลข้างเคียง

การระคายเคืองผิวแบบชั่วคราวบริเวณ โยนี ช่องคลอด หรือองคชาต เป็นปัญหาที่พบได้บ่อยที่สุดเมื่อใช้สารฆ่าเชื้ออสุจิ
ไม่แนะนำสำหรับผู้ที่ใช้บ่อย (มากกว่า 2 ครั้งต่อวัน) หากมีความเสี่ยงติดโรคเฮชไอวี เนื่องจากสารฆ่าเชื้ออสุจิที่มีส่วนประกอบของ nonoxynol-9 เพิ่มความเสียหายบนเยื่อบุผิวบริเวณโยนีและช่องคลอด เพิ่มโอกาสการติดเชื้อเฮชไอวี
ใน พ.ศ. 2540 องค์การอาหารและยาสหรัฐอเมริกา (FDA) กำหนดให้ผลิตภัณฑ์คุมกำเนิดที่มีส่วนประกอบของ nonoxynol-9 ที่ขายตามร้านขายยาให้ระบุบนฉลากว่าไม่ป้องกันโรคติดต่อทางเพศสัมพันธ์และโรคเอดส์
ประวัติ

บันทึกรายอักษรแรกของสารฆ่าเชื้ออสุจิถูกพบบนพาไพรัสคาฮุน (Kahun Papyrus) เอกสารของชาวอียิปต์ย้อนกลับไปตั้งแต่ 1850 ปีก่อนคริสตกาล มีการบรรยายถึงห่วงพยุงในช่องคลอดทำจากอุจจาระจรเข้และแป้งโดว์หมัก  เชื่อกันว่า pH ที่ต่ำของอุจจาระอาจช่วยฆ่าเชื้ออสุจิ
สูตรอื่นถูกพบในพาไพรัสอีเบอร์ส์จากประมาณ 1500 ปีก่อนคริสตกาล โดยมีการแนะนำให้ผสมขนแกะ อาเคเซีย ผลอินทผลัม และน้ำผึ้งเข้าด้วยกันและนำไปใส่ในช่องคลอด คาดว่าประสิทธิผลอาจมาจากความเหนียวหนืดที่ช่วยกีดขวางและกรดแล็กติก (มีผลในการฆ่าเชื้ออสุจิ) จากอาเคเซีย
ดูเพิ่ม

การคุมกำเนิด
โรงพยาบาลศรีธัญญา

| โรงพยาบาลศรีธัญญา |
| --- | --- |
Srithanya Hospital


ประเภท: โรงพยาบาลรัฐเฉพาะทาง
ที่ตั้ง: เลขที่ 47 หมู่ 4 ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี
ข้อมูลทั่วไป
ก่อตั้ง: 24 มิถุนายน พ.ศ. 2484; 83 ปีก่อน (2484-06-24)
สังกัด: กรมสุขภาพจิต กระทรวงสาธารณสุข
ผู้อำนวยการ: แพทย์หญิง มธุรดา สุวรรณโพธิ์
จำนวนเตียง: 750
เว็บไซต์: www.srithanya.go.th
โรงพยาบาลศรีธัญญา เป็นโรงพยาบาลเฉพาะโรคทางจิตเวช เดิมชื่อ โรงพยาบาลโรคจิตภาคกลาง (นนทบุรี) ด้วยความริเริ่มดำเนินการของนายแพทย์ หลวงวิเชียรแพทยาคม (เถียร ตูวิเชียร) ได้ที่ดินมาจำนวน 1,067 ไร่ ตั้งอยู่เลขที่ 1 หมู่ 4 ตำบลตลาดขวัญ อำเภอเมืองนนทบุรี จังหวัดนนทบุรี สังกัดกรมสาธารณสุข กระทรวงมหาดไทย เปิดดำเนินการเมื่อวันที่ 24 มิถุนายน พ.ศ. 2484 โดยมีนายแพทย์ ขจร อ้นตระการ ดำรงตำแหน่งผู้อำนวยการคนแรก ปัจจุบันโรงพยาบาลศรีธัญญา สังกัดกรมสุขภาพจิต กระทรวงสาธารณสุข เป็นโรงพยาบาลจิตเวช ขนาด  750 เตียง (ปรับลดจาก 1,430 เตียง ตามนโยบายคืนผู้ป่วยกลับสู่ชุมชน) มีพื้นที่ทั้งหมด 415 ไร่
การเริ่มดำเนินงาน

เมื่อเริ่มเปิดดำเนินการได้รับโอนผู้ป่วยชายเรื้อรัง จำนวน 150 คน จากโรงพยาบาลสมเด็จเจ้าพระยาและเรือนจำนนทบุรี มาทำการรักษาและฟื้นฟูสมรรถภาพ ต่อมาเมื่อวันที่ 10 มีนาคม พ.ศ. 2485 โรงพยาบาลโรคจิตต์นนทบุรีได้ย้ายมาสังกัดโรงพยาบาลโรคจิต กรมการแพทย์ กระทรวงสาธารณสุข ศาสตราจารย์ นายแพทย์ ฝน แสงสิงแก้ว ซึ่งขณะนั้นดำรงตำแหน่งผู้อำนวยการโรงพยาบาล ได้พิจารณาเห็นว่าสังคมตั้งข้อรังเกียจ “โรคจิต” ประชาชนไม่นิยมมารับการรักษาจึงได้ดำเนินการ ให้โรงพยาบาลโรคจิตทุกแห่งเปลี่ยนชื่อใหม่ โดยอาศัยประวัติความเป็นมาของโรงพยาบาลซึ่งเป็นที่อุดมสมบูรณ์ เหมาะสำหรับการทำนาข้าว จึงได้เปลี่ยนชื่อโรงพยาบาลเป็น โรงพยาบาลศรีธัญญานนทบุรี ตั้งแต่ พ.ศ. 2497 เป็นต้นมา มีผู้อำนวยการโรงพยาบาลหลายท่านทำหน้าที่บริหารจัดการ และพัฒนาโรงพยาบาลศรีธัญญาอย่างต่อเนื่องตั้งแต่อดีตจนถึงปัจจุบัน
แหล่งข้อมูลอื่น

แผนที่และภาพถ่ายทางอากาศของ โรงพยาบาลศรีธัญญา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°50′46″N 100°31′01″E﻿ / ﻿13.846198°N 100.516869°E﻿ / 13.846198; 100.516869
สารสนเทศการลงทุน

สารสนเทศการลงทุน (อังกฤษ: Investment Informatics) เป็นศาสตร์เกี่ยวกับการศึกษาค้นคว้าทฤษฎีการคำนวณสำหรับคอมพิวเตอร์ และทฤษฎีการประมวลผลสารสนเทศ เพื่อนำมาประยุกต์ใช้ในด้านการลงทุน เช่น ตลาดหลักทรัพย์ อสังหาริมทรัพย์ และกองทุนรวม
สาขาที่เกี่ยวข้องกับสารสนเทศ

วิทยาการคอมพิวเตอร์ หรือศาสตร์คอมพิวเตอร์มีความสัมพันธ์กับสาขาอื่นๆ อีกหลายศาสตร์ ถึงแม้ว่าในแต่ละศาสตร์ จะครอบคลุมเนื้อหาที่เหมือนกันอยู่อย่างเห็นได้ชัด แต่ว่าแต่ละศาสตร์ หรือสาขาก็จะมีลักษณะสำคัญ และระดับของการศึกษ การวิจัย และการประยุกต์ใช้แตกต่างกันไปจากสาขาอื่นๆ
วิศวกรรมคอมพิวเตอร์ เป็นการศึกษาเกี่ยวกับ การใช้หลักการวิศวกรรม ซึ่งเริ่มตั้งแต่การเก็บความต้องการ การออกแบบ การสร้าง การทดสอบ วิเคราะห์ จนถึงการบำรุงรักษาอย่างมีประสิทธิภาพ สำหรับระบบคอมพิวเตอร์ หรือ ระบบอุปกรณ์ ซึ่งต้องใช้ความรู้ทั้งซอฟต์แวร์ ฮาร์ดแวร์ การสื่อสาร ควบคู่กับความรู้ทางด้านวิศวกรรม
วิศวกรรมซอฟต์แวร์ (วิศวกรรมส่วนชุดคำสั่ง) เน้นที่กระบวนการวิศวกรรมสำหรับระบบซอฟต์แวร์ขนาดใหญ่ โดยเริ่มด้วยการวิเคราะห์ความต้องการ, การออกแบบ, การพัฒนา, การทดสอบ ตลอดจนถึงการบำรุงรักษาระบบซอฟต์แวร์
วิทยาการสารสนเทศ (สารสนเทศศาสตร์) เป็นการศึกษาเกี่ยวกับภาคทฤษฎีสารสนเทศ เริ่มตั้งแต่การรับรู้, การทำความเข้าใจ, การวิเคราะห์, การจัดเก็บ, การค้นคืน, การสร้าง, การโต้ตอบ, การสื่อสาร, และ การจัดการข้อมูลและสารสนเทศ
เทคโนโลยีสารสนเทศ เน้นการประยุกต์ใช้สารสนเทศอย่างมีประสิทธิภาพสูงสุดกับสังคม ธุรกิจ องค์กร หรืออุตสาหกรรม
ระบบสารสนเทศ เป็นการศึกษาการใช้งานคอมพิวเตอร์ สำหรับระบบการทำงานที่อาศัยข้อมูลสารสนเทศ เพื่อจุดประสงค์ในการช่วยเหลือสนับสนุน การดำเนินงานต่างๆ ภายในองค์กร โดยคำประยุกต์ใช้งานนั้น จะมีความหมายครอบคลุมถึง การออกแบบ,ใช้งาน, การติดตั้ง, และการบำรุงรักษา ไม่ว่าจะเป็นคอมพิวเตอร์, ซอฟต์แวร์, เครือข่าย, บุคลากร หรือข้อมูล
ระบบสารสนเทศเพื่อการจัดการ เป็นสาขาย่อยของระบบสารสนเทศ โดยจะเน้นที่ระบบสารสนเทศ ที่จัดการเกี่ยวกับการบริหารจัดการการเงิน และบุคลากร
หัวข้อเกี่ยวกับการลงทุน

การเงินธุรกิจ
การเงินส่วนบุคคล
คณิตศาสตร์การเงิน
ตลาดหลักทรัพย์
ดูเพิ่ม

สถานีย่อยเทคโนโลยีสารสนเทศ
เทคโนโลยีสารสนเทศ
วิทยาศาสตร์สุขภาพ
แหล่งข้อมูลอื่น

วิทยาการคอมพิวเตอร์คืออะไร เก็บถาวร 2007-08-05 ที่ เวย์แบ็กแมชชีน ข้อมูลจากเว็บไซต์ สถาบันเทคโนโลยีนานาชาติสิรินธร มหาวิทยาลัยธรรมศาสตร์
สามพลังป่วนพิทักษ์โลก

| --- | --- |
สามพลังป่วนพิทักษ์โลก
絶対可憐チルドレン
ชื่อภาษาอังกฤษ: Zettai Karen Children
แนว: ตลก, ต่อสู้
มังงะ
Zettai Karen Children
เขียนโดย: ทากาชิ ชิอินะ
สำนักพิมพ์:  โชงะกุกัง    วิบูลย์กิจ
อนิเมะ
Zettai Karen Children
กำกับโดย: เคย์อิจิโร่ คาวากุชิ
สตูดิโอ:  SynergySP
มังงะ
Zettai Karen Children the Novels "B.A.B.E.L. Hōkai"
เขียนโดย: กาคุโตะ มิคุโมะ
สำนักพิมพ์:  โชงะกุกัง    วิบูลย์กิจ
เกม
Zettai Karen Children: Dai-4 no Children
ผู้พัฒนา: โคนามิ
ผู้จัดจำหน่าย: โคนามิ
แนว: แอคชั่น, โรลเพลย์อิง
แพลตฟอร์ม: นินเทนโด ดีเอส
อนิเมะ
Zettai Karen Children OVA ~Ai Ta Zou Nama ! Ubawa Reta Mirai ?~ 絶対可憐チルドレンOVA ～愛多憎生！奪われた未来？～
กำกับโดย: เคย์อิจิโร่ คาวากุชิ
สตูดิโอ:  SynergySP
สามพลังป่วนพิทักษ์โลก (ญี่ปุ่น: 絶対可憐チルドレン; โรมาจิ: Zettai Karen Children) (อังกฤษ: Absolutely Lovely Children) เป็นการ์ตูนญี่ปุ่นแนวตลกและต่อสู้ แต่งเรื่องและวาดภาพโดย ทากาชิ ชิอินะ มีเนื้อหาเกี่ยวกับโลกในยุคอนาคต ที่ประชากรของ "เอสเปอร์" หรือ ผู้ใช้พลังจิต เพิ่มขึ้นอย่างรวดเร็ว และได้มีการตั้งองค์กรณืขึ้นมาควบคุมดูแลเอสเปอร์ โดยในญี่ปุ่นได้มีเอสเปอร์เลเวล 7 ถึง 3 คน และทั้ง 3 คนเองก็ยังเป็นเด็กอยู่ด้วย นอกจากนี้ยังเป็นปัญหาระหว่างเอสเปอร์และคนธรรมดาเกิดขึ้นอยู่ตลอดเวลา
ปัจจุบันตีพิมพ์ลงในนิตยสาร โชเน็งซันเดย์ ในญี่ปุ่นโดยสำนักพิมพ์โชงะกุกัง และ นีออซ ในไทยโดยสำนักพิมพ์วิบูลย์กิจ และมีจำหน่ายในรูปของเกมบนเครื่องนินเทนโดดีเอส 1 เกม
เนื้อเรื่องย่อ

มินาโมโตะ โคอิจิ นักวิจัยแห่งองค์กรณ์ควบคุมเอสเปอร์ หรือ บาเบล (B.A.B.E.L. ย่อมาจาก Base of Backing ESP Laboratory) ได้จับพลัดจับผลูมาเป็นผู้ดูแลเอสเปอร์ลเวล 7 ที่มีแค่ 3 คนจากทั่วประเทศ นั่นคือ อาคาชิ คาโอรุ, โนงามิ อาโออิ และ ซันโนมิยะ ชิโฮะ ทั้งสามอายุ10ขวบ มีนิสัยเอาแต่ใจตนเองอย่างที่สุด และยังได้รับการตามใจมากไปตั้งแต่เด็ก แต่ว่าเขาก็รักเด็กๆพวกนั้นมา เพราะตนเองก็เคยประสบชีวิตแบบเดียวกันมาก่อนนั่นเอง
มินาโมโตะได้รับคำพยากรณ์มาว่า เด็กทั้งสามจะเป็นผู้นำของเหล่าเอสเปอร์ที่คิดทำลายเหล่าผู้คนธรรมดา และเขายังเป็นผู้สังหารคาโอรุด้วยมือของตนเอง คำทำนายนั้นทำให้มินาโมโตะพยายามจะเปลี่ยนอนาคตให้ได้และตัดสินใจดูแลพวกเด็กๆต่อไปโดยปิดบังเรื่องคำทำนายไว้ ทีมThe Childrenได้พบกับ เฮียวบุ เคียวสุเกะ ผู้นำกลุ่มแพนโดร่า ที่หวังจะให้เด็กๆทั้งสามย้ายมาอยู่ฝ่ายเดียวกับตน และยังต้องต่อสู้กับกลุ่มแบล็คแฟนธ่อมที่ล้างสมองเอสเปอร์เพื่อนำมาใช้เป็นอาวุธสงครามอีกด้วย ช่วงสุดท้ายของภาคประถมมินาโมโตะได้กลายเป็นเด็กทั้งร่างกายและความทรงจำจากการไปพัวพันคดีบางอย่างโดยบังเอิญ และถูกเฮียวบุล่อลวงให้ปฏิเสธการกลับไปเป็นเหมือนเดิม แต่คาโอรุ ชิโฮะและอาโออิ ได้เปิดใจมินาโมโตะในวัยเด็กได้สำเร็จและบอกว่าพวกเราจะเป็นผู้ใหญ่ไล่ตามคุณไปเอง
เมื่อเข้าภาค ม.ต้น คาโอรุเริ่มรู้ว่าตนเองชอบมินาโมโตะมากกว่าแต่ก่อน และผลจากการไล่ล่ากลุ่มแพนโดร่า ทำให้ความลับเรื่องคำทำนายที่มินาโมโตะพยายามปิดบังไว้ถูกเด็กทั้งสามล่วงรู้จนได้ แต่ทั้งสามก็เข้าใจความรู้สึกของมินาโมโตะที่อยากปิดบังไว้ พวกเด็กๆได้รู้จักกับเพื่อนร่วมชั้นคนใหม่ชื่อยูริ ซึ่งตัวจริงของเธอคือผู้มีพลังล้างสมองของแบล็กแฟนธ่อม และฟีเธอร์ที่ข้ามกาลเวลามาจากอนาคต ได้บอกเล่าถึงความจริงที่เกิดขึ้นในอนาคตว่าตัวการของสงครามคือแบล็กแฟนธ่อมที่นำโดยชายที่ชื่อกิลเลี่ยม มินาโมโตะได้รู้ภายหลังว่าฟีเธอร์คือตัวตนที่เกิดจากพลังของเด็กทั้งสามและยูริที่มาจากอนาคตจึงมีจิตใจของเด็กๆทั้งสี่ติดมาด้วย พวกคาโอรุและกลุ่มแพนโดร่าได้ร่วมมือกันบุกฐานทัพของแพนโดร่าเพื่อช่วยเหลือยูริ และสามารถทำให้แบล็กแฟนธ่อมล่มสลายไปได้สำเร็จ ฟีเธอร์ได้บอกให้มินาโมโตะรู้ก่อนจากไปว่าอนาคตได้เปลี่ยนไปแล้ว พวกเด็กๆในตอนนี้อาจจะไม่เลือกทางเดียวแบบอนาคตเดิมแต่สงครามระหว่างเอสเปอร์กับมนุษย์ธรรมดาจะต้องเกิดขึ้นในวันหนึ่ง
เปิดฉากภาค ม.ปลาย ด้วยเพื่อนร่วมชั้นคนใหม่ที่เคยถูกThe Childrenช่วยชีวิตไว้เมื่อวัยประถม ได้ปรากฏตัวขึ้นพร้อมประกาศคำสารภาพรักกับคาโอรุต่อหน้ากลุ่มบาเบล...
ตัวละครหลัก

บทความหลัก: ตัวละครในสามพลังป่วนพิทักษ์โลก
มังงะ

ปัจจุบันมี 39 เล่มยังไม่จบ ซึ่งจะแบ่งเนื้อหาเป็น 2 ภาคคือ ภาคประถม และภาค ม.ต้น สำหรับภาค ม.ปลายเพิ่งเริ่มภาคจึงยังไม่ได้รวมเล่ม
ภาคประถม เล่ม 1-15
ภาค ม.ต้น เล่ม 16-39
อนิเมะ

ปัจจุบันมีแค่ 2 ภาค และ OVA อีก 1 ตอน ดังนี้
Zettai Karen Children : Psychic Squad เป็นภาคแรกที่จบลงตอนเด็กทั้งสามจบชั้นประถม
Zettai Karen Children : Psychic Squad OVA ตอนพิเศษเนื้อหาอยู่ในช่วงที่เด็กทั้งสามอยู่ชั้น ม.ต้น
Zettai Karen Children : The Unlimited - Hyōbu Kyōsuke ภาคSide Story ที่มีเฮียวบุ เคียวสุเกะเป็นตัวเอก
บทความหลัก: รายชื่อตอนในสามพลังป่วนพิทักษ์โลก
เพลง เปิด - ปิดใน สามพลังป่วนพิทักษ์โลก > อัลบั้มใน สามพลังป่วนพิทักษ์โลก

Over The Future อัลบั้มเพลงเปิดเพลงแรก ขับร้องโดย Karen Girl's
Zettai love x love Sengen!! อัลบั้มเพลงปิดเพลงแรก ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ
DATTE Daihonmei อัลบั้มเพลงปิดเพลงที่สอง ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ
MY WINGS อัลบั้มเพลงเปิดเพลงที่สอง ขับร้องโดย Karen Girl's
Break+Your+Destiny อัลบั้มเพลงปิดเพลงที่สาม ขับร้องโดย ยูอิจิ นากามูระ, โคจิ ยูสะ และ คิโช ทานิยามะ
Soushunfu อัลบั้มเพลงปิดเพลงที่สี่ ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ
เพลง เปิด - ปิดใน สามพลังป่วนพิทักษ์โลก > อัลบั้มใน สามพลังป่วนพิทักษ์โลก OVA

☆Seventh★Heaven☆ อัลบั้มเพลงปิด ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ
…Out of control… อัลบั้มเพลงประกอบ ขับร้องโดย ยูอิจิ นากามูระ, โคจิ ยูสะ และ คิโช ทานิยามะ
เกร็ด

หลายครั้งที่ตัวละครจากเรื่องฮายาเตะ พ่อบ้านประจัญบาน มักไปปรากฏในมังงะและอนิเมะของเรื่องนี้ ซึ่งบางครั้งก็เป็นเพียงมุขตลกเฮฮา แต่บางครั้งก็ถึงขั้นเป็นจุดสำคัญของตอนนั้นๆเลยทีเดียว
ในช่วงหลัง มังงะและอนิเมะของเรื่องนี้มักจะล้อเลียนเรื่องอื่นๆมากมาย จนใกล้เคียงกับเรื่องฮายาเตะ พ่อบ้านประจัญบาน
อนิเมะนั้นถูกดัดแปลงจากอนิเมะค่อนข้างมากและลดทอนความรุนแรงลงจากในมังงะเพื่อให้ฉายทางTVได้ ทำให้หลายบทต้องถูกตัดออกไปอย่างน่าเสียดาย และบรรยากาศจึงไม่ซีเรียสเท่ามังงะ
แหล่งข้อมูลอื่น

เว็ปไซด์หลักของเรื่อง (ญี่ปุ่น)
เว็ปไซต์ของโชงะกุกัง ผู้ตีพิมพ์ (ญี่ปุ่น)
เว็บไซต์โดยบริษัทโคนามิ ผู้ผลิตสินค้าของ สามพลังป่วนพิทักษ์โลก (ญี่ปุ่น)
ดูเพิ่ม

แผนปราบผีไม่มีอั้น
ฮายาเตะ พ่อบ้านประจัญบาน
ทีม The Children ในช่วงประถม ประกอบด้วย อาคาชิ คาโอรุ(บน), โนงามิ อาโออิ(ซ้าย),  ซันโนมิยะ ชิโฮะ(ขวา) และมินาโมโตะ โคอิจิ(กลาง)